《宿山寺遇雨》
明代·杨文卿

独抗尘容过梵宫，残阳犹自拖微红。
黄牛下坂前溪雨，绿竹摇窗曲径风。
石露危崖山骨出，水流深涧地喉通。
绳床兀坐清无寐，满耳蛙鸣芦荻中。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。